
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  4ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 12/2024
Στη Λευκάδα σήμερα στις 30 του μηνός Ιανουαρίου, του έτους 2024, ημέρα Τρίτη και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 1938/26.1.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                        ΠΑΡΟΝΤΕΣ                                                                         ΑΠΟΝΤΕΣ

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:
Ο Δ.Σ. Γιαννούτσος Χαράλαμπος, αποχώρησε κατά την διάρκεια των ανακοινώσεων-ερωτήσεων και πριν την έναρξη της Η.Δ.
Ο Δ.Σ. Σέρβος Κων/νος, αποχώρησε πριν την συζήτηση του 2ου θέματος της Η.Δ.

Ο Δ.Σ. Βεροιώτης Αλέξανδρος, αποχώρησε πριν την συζήτηση του 5ου θέματος της Η.Δ. και επέστρεψε πριν την συζήτηση του 7ου θέματος της Η.Δ.

Ο Δ.Σ. Λύγδας Σπυρίδων ήταν εκτός αιθούσης κατά την συζήτηση του 11ου θέματος της Η.Δ.           
ΘΕΜΑ  1ο: Ακύρωση της υπ΄αριθ. 3/2024 απόφασης Δ.Σ. περί ορισμού εκπροσώπων Δημοτικού Συμβουλίου Δήμου Λευκάδας στη Γενική Συνέλευση της Π.Ε.Δ. Ιονίων Νήσων, για την τρέχουσα αυτοδιοικητική περίοδο και λήψη νέας απόφασης, λόγω εφαρμογής των διατάξεων του Π.Δ. 3/2024 (ΦΕΚ 3Α/15-1-2024).

                                                                         Εισηγητής: Ευστάθιος Σκλαβενίτης, Πρόεδρος Δ.Σ.

Ο Πρόεδρος του Δημ. Συμβουλίου κ. Ευστάθιος Σκλαβενίτης, εισηγούμενος το θέμα, έθεσε υπόψη των μελών του Δ.Σ. τα εξής:

 «Με το Π.Δ. 75/2011 «Περιφερειακές Ενώσεις Δήμων και Κεντρική Ένωση Δήμων Ελλάδας» (Α' 182 της 22ας Αυγούστου 2011), καθορίζονται, μεταξύ άλλων, η διαδικασία ανάδειξης των εκπροσώπων των Δήμων στις Γενικές Συνελεύσεις των Περιφερειακών Ενώσεων Δήμων (ΠΕΔ) και της Κεντρικής Ένωσης Δήμων Ελλάδας (ΚΕΔΕ) και η ανάδειξη των οργάνων τους. Η θητεία των τελευταίων συμπίπτει με τη διάρκεια της δημοτικής περιόδου και λήγει με την εγκατάσταση των νέων. 

Σύμφωνα με την παρ.1 του άρθρου 9 του Π.Δ. 75/2011, όπως αντικαταστάθηκε με την παρ.1 του άρθρου όγδοου του Ν.4279/2014 (ΦΕΚ 158/08.08.2014 τεύχος Α’) και αντικαταστάθηκε εκ νέου με την παρ. 1 του άρθρου 3 του Π.Δ. 94/2019:

«Μέχρι την 16η Ιανουαρίου του πρώτου χρόνου της δημοτικής περιόδου, το δημοτικό συμβούλιο, μετά την εκλογή του προεδρείου του εκλέγει με μυστική ψηφοφορία τους εκπροσώπους του στη Γενική Συνέλευση της ΠΕΔ.».

Στις 15 Ιανουαρίου 2024,  ελήφθη από το Δημοτικό Συμβούλιο η υπ΄αριθ. 3/2024 απόφαση περί ορισμού εκπροσώπων Δημοτικού Συμβουλίου Δήμου Λευκάδας στη Γενική Συνέλευση της Π.Ε.Δ. Ιονίων Νήσων.

Την ίδια ημερομηνία δημοσιεύτηκε το Π.Δ. 3/24 περί τροποποίησης και συμπλήρωσης του π.δ. 75/11 «Περιφερειακές Ενώσεις Δήμων και Κεντρική Ένωση Δήμων Ελλάδος». Για το λόγο αυτό πρέπει να ακυρωθεί η υπ΄αριθ. 3/2024 απόφαση Δ.Σ. και να ληφθεί νέα απόφαση,  σύμφωνα με τις δ/ξεις του Π.Δ. 3/24 και την υπ΄αριθ. 72/6110/19.1.2024 εγκ. ΥΠ.ΕΣ.

Στο έγγραφο ΥΠ. ΕΣ. 4690/16.1.2024, επισημαίνεται:

Έχοντας υπόψη τα ανωτέρω και εφόσον το π.δ. 3/2024 δημοσιεύθηκε στο ΦΕΚ την 15η.1.2024, οι εκλογές για την ανάδειξη των εκπροσώπων των δημοτικών συμβουλίων στη Γενική Συνέλευση των Π.Ε.Δ., για λόγους ανωτέρας βίας (παρ. 4 του άρθρου 5 του π.δ. 3/2024 με την οποία τροποποιήθηκε η παρ. 10 του άρθρου 9 του π.δ. 75/2011), θα διενεργηθούν έως την 31η.1.2024.

Επίσης σύμφωνα με τις δ/ξεις του άρθρου 3 του ΠΔ 3/2024 μετά την παρ. 3 του άρθρου 4 προστίθεται παρ. 3α ως εξής:

«3α. Επιπλέον των μελών της παρ. 2 του παρόντος, μέλη της Γενικής Συνέλευσης των Π.Ε.Δ. είναι όσοι έχουν εκλεγεί δημοτικοί σύμβουλοι σε δήμους που ανήκουν στην οικεία Π.Ε.Δ., διατηρούν την ιδιότητα αυτή και επιπλέον:

α) διετέλεσαν μέλη του διοικητικού συμβουλίου και εποπτικού συμβουλίου της Κ.Ε.Δ.Ε. κατά την προηγούμενη αυτοδιοικητική περίοδο,

β) διετέλεσαν μέλη του διοικητικού συμβουλίου και εποπτικού συμβουλίου της οικείας Π.Ε.Δ. κατά την προηγούμενη αυτοδιοικητική περίοδο.»

Σύμφωνα με την εγκ. 72/6110/19.01.2024 εγκ. Υπ. Εσωτερικών στη Γενική Συνέλευση των Π.Ε.Δ. οι Δήμοι εκπροσωπούνται από τους Δημάρχους και τους εκπροσώπους των δημοτικών συμβουλίων των Δήμων της χωρικής αρμοδιότητας των οικείων Περιφερειών.

Ο Δήμαρχος Λευκάδας Δρ. Ξενοφών Ν. Βεργίνης είναι αυτοδίκαια εκπρόσωπος του Δήμου Λευκάδας στη Γενική Συνέλευση της Π.Ε.Δ. Ι.Ν.

Ο Πρόεδρος του Δημοτικού Συμβουλίου, καλεί το Συμβούλιο να προβεί στην εκλογή των εκπροσώπων του Δημοτικού Συμβουλίου στη Γενική Συνέλευση της Περιφερειακής Ένωσης Δήμων (Π.Ε.Δ. Ι.Ν.) για την δημοτική περίοδο 2024-2028.

Σύμφωνα με τους πίνακες της υπ΄αριθ. εγκ. 72/6110/19.01.2024 Υπ. Εσωτερικών ο Δήμος Λευκάδας εκλέγει 7 εκπροσώπους, σύμφωνα με τις δ/ξεις της παρ. 1 του άρθρου 3 του Π.Δ. 3/24 από τους εκλεγμένους εκπροσώπους τα 3/5 προέρχονται υποχρεωτικά από την πλειοψηφία και τα 2/5 από τους συνδυασμούς της μειοψηφία
Τέσσερις (4) θα προέρχονται από την πλειοψηφία (7Χ3:5=4,2) με την στρογγυλοποίηση 4 και τρεις (3) θα προέρχονται από τους συνδυασμούς της μειοψηφίας (7Χ2:5=2,8) με την στρογγυλοποίηση 3.

Δικαίωμα καταρτίσεως συνδυασμών έχουν όλοι οι συνδυασμοί οι οποίοι έλαβαν μέρος στις δημοτικές εκλογές και κατέλαβαν στο δημοτικό συμβούλιο τουλάχιστον μία (1) έδρα. Υποψηφιότητες εκτός συνδυασμών αποκλείονται.

Κάθε συνδυασμός μπορεί να περιλαμβάνει υποψηφίους σε αριθμό ίσο με τον συνολικό αριθμό των εκπροσώπων όπως αυτός καθορίζεται στο άρθρο 4 του παρόντος αυξημένο κατά έναν υποψήφιο.

Ο συνδυασμός καταρτίζεται με γραπτή δήλωση την οποία υπογράφουν όλοι οι υποψήφιοι που τον αποτελούν. Στο επάνω μέρος της δήλωσης αναγράφεται ο συνδυασμός ή οι συνδυασμοί, που εκπροσωπούνται στο δημοτικό συμβούλιο, ο οποίος καταρτίζει τον συνδυασμό για τους εκπροσώπους. Από κάτω αναγράφονται, με αλφαβητική σειρά, τα ονόματα των υποψηφίων εκπροσώπων του δήμου για τη Γενική Συνέλευση της Π.Ε.Δ. Η δήλωση του συνδυασμού κατατίθεται επί ποινή αποκλεισμού, μέχρι ώρα 15:00 της προηγούμενης ημέρας της συνεδρίασης του δημοτικού συμβουλίου για την εκλογή, στον προεδρεύοντα του δημοτικού συμβουλίου.

Με βάση τις ως άνω δηλώσεις των συνδυασμών καταρτίζονται τα ψηφοδέλτια κάθε συνδυασμού, τα οποία περιλαμβάνουν όλα τα ανωτέρω στοιχεία και τους υποψηφίους με αλφαβητική σειρά. Σε κάθε δημοτικό σύμβουλο δίδονται όλα τα ψηφοδέλτια που έχουν καταρτισθεί. Οι δημοτικοί σύμβουλοι της πλειοψηφίας λαμβάνουν το ψηφοδέλτιο που έχει συγκροτήσει ο επιτυχών συνδυασμός και αντίστοιχα οι δημοτικοί σύμβουλοι της μειοψηφίας λαμβάνουν το σύνολο των ψηφοδελτίων που έχουν καταρτίσει οι συνδυασμοί της μειοψηφίας. Ο σύμβουλος εκφράζει την προτίμησή του με σταυρό που σημειώνεται δίπλα στο ονοματεπώνυμο κάθε υποψηφίου. Κάθε δημοτικός σύμβουλος μπορεί να εκφράσει την προτίμησή του, μέχρι τόσους εκπροσώπους όσους εκλέγει η πλειοψηφία ή αντίστοιχα η μειοψηφία στη Γενική Συνέλευση της Π.Ε.Δ.. Οι δημοτικοί σύμβουλοι της πλειοψηφίας ψηφίζουν σε μία κάλπη τον συνδυασμό που προτείνεται από την πλειοψηφία, ενώ οι υπόλοιποι συνδυασμοί της μειοψηφίας ψηφίζουν σε άλλη ξεχωριστή κάλπη. - ΑΝΤΙΚ. ΤΗΣ ΠΑΡ. 5 ΤΟΥ ΑΡΘΡΟΥ 9 ΜΕ ΤΗΝ ΠΑΡ. 2 ΤΟΥ ΑΡΘ. 5 ΤΟΥ Π.Δ. 3/24, ΦΕΚ-3 Α/15-1-24.» 
«Σε συνέχεια του αρ. πρωτ. 7477/ 25-1-2024 εγγράφου του Υπουργείου Εσωτερικών, το οποίο πρωτοκολλήθηκε στο Δήμο μας με αριθμό 1880/26/1/2024, παρέχονται διευκρινίσεις για την εκλογή των αντιπροσώπων των δήμων στη Γενική Συνέλευση των Περιφερειακών Ενώσεων Δήμων,  ως ακολούθως:

“Σύμφωνα με τα  προβλεπόμενα στις δ/ξεις της παρ. 3 του άρθρου 9 του Π.Δ. 75/2011 όπως ισχύει, κάθε συνδυασμός της πλειοψηφίας και της μειοψηφίας μπορεί να περιλαμβάνει υποψήφιους σε αριθμό ίσο με το συνολικό αριθμό των εκπροσώπων της πλειοψηφίας και της μειοψηφίας, αντίστοιχα, όπως αυτός καθορίζεται στο άρθρο 4, αυξημένο κατά ένα υποψήφιο.

Επίσης σύμφωνα με την παρ. 6 του ίδιου άρθρου, για τον καθορισμό των εδρών που αναλογούν σε κάθε συνδυασμό της μειοψηφίας, διαιρείται ο αριθμός των εγκύρων ψηφοδελτίων του συνδυασμού με τον συνολικό αριθμό των εγκύρων ψηφοδελτίων των συνδυασμών της μειοψηφίας και το πηλίκο πολλαπλασιάζεται με τον αριθμό των εκπροσώπων της μειοψηφίας του δημοτικού συμβουλίου στη Γενική Συνέλευση της Π.Ε.Δ.

Κάθε συνδυασμός λαμβάνει τόσες έδρες όσο είναι το ακέραιο μέρος του γινομένου αυτής της αριθμητικής πράξης.

Όταν οι έδρες που λαμβάνουν οι συνδυασμοί, σύμφωνα με τα ανωτέρω, είναι λιγότερες από τις προς διάθεση έδρες, οι έδρες που απομένουν διανέμονται ανά μία στους συνδυασμούς ανάλογα με τα αχρησιμοποίητα υπόλοιπα που έχουν ξεκινώντας από αυτόν που έχει το μεγαλύτερο. Στην κατανομή των εδρών βάσει αχρησιμοποίητου υπολοίπου μετέχουν και οι συνδυασμοί που δεν έλαβαν έδρα βάσει του εκλογικού μέτρου, κατά το προηγούμενο εδάφιο. Στην περίπτωση που το αχρησιμοποίητο υπόλοιπο πλειόνων συνδυασμών είναι ίσο, τότε διενεργείται μεταξύ αυτών δημόσια κλήρωση από τον πρόεδρο του δημοτικού συμβουλίου.

Τις έδρες των συνδυασμών καταλαμβάνουν οι υποψήφιοι κάθε συνδυασμού που έλαβαν τους περισσότερους σταυρούς προτίμησης κατά σειρά. Σε περίπτωση ισοψηφίας ενεργείται δημόσια κλήρωση από τον πρόεδρο του δημοτικού συμβουλίου.

Οι εκπρόσωποι στην Π.Ε.Δ. κατατάσσονται με τη σειρά εκλογής τους, σύμφωνα με τον αριθμό των σταυρών προτίμησης που έχουν λάβει και αν δεν υπάρχουν σταυροί, με αλφαβητική σειρά. Οι υπόλοιποι κάθε συνδυασμού, κατά τη σειρά της εκλογής είναι αναπληρωματικοί εκπρόσωποι στην Π.Ε.Δ. και καταλαμβάνουν τις θέσεις των τακτικών εκπροσώπων του συνδυασμού στην περίπτωση που αυτές μείνουν κενές για οποιοδήποτε λόγο. Η αναπλήρωση διαρκεί μέχρι το τέλος της δημοτικής περιόδου.

Σε δήμους που για οποιοδήποτε λόγο, εκτός από λόγους ανωτέρας βίας, δεν εκλέγουν εκπροσώπους έως την προθεσμία της παρ. 1, για τη Γενική Συνέλευση της Π.Ε.Δ., οι αντίστοιχες θέσεις παραμένουν κενές και δεν συμπληρώνονται.» - ΑΝΤΙΚ. ΤΗΣ ΠΑΡ. 10 ΤΟΥ ΑΡΘΡΟΥ 9 ΜΕ ΤΗΝ ΠΑΡ. 4 ΤΟΥ ΑΡΘ. 5 ΤΟΥ Π.Δ. 3/24, ΦΕΚ-3 Α/15-1-24
Από τους Συμβούλους του συνδυασμού «Λευκάδα μπορείς» καταρτίζεται ο συνδυασμός  με την ονομασία «Λευκάδα μπορείς»  στον οποίο θέτουν υποψηφιότητα οι κ.κ.                       

1. ΑΡΜΑΤΑΣ ΓΕΡΑΣΙΜΟΣ του  ΧΡΗΣΤΟΥ

2. ΒΕΡΓΙΝΗΣ ΣΠΥΡΙΔΩΝ του ΠΑΝΑΓΙΩΤΗ ΚΩΝΣΤΑΝΤΙΝΟΥ

3. ΚΑΡΑΓΙΑΝΝΗΣ ΑΘΑΝΑΣΙΟΣ του ΜΙΧΑΗΛ

4. ΚΩΝΣΤΑΝΤΙΝΙΔΗ ΣΕΒΑΣΤΗ του  ΑΛΕΞΑΝΔΡΟΥ     

5. ΛΑΖΑΡΗΣ ΑΡΙΣΤΟΣ του ΜΑΡΙΟΥ


6. ΛΑΖΑΡΗΣ ΝΙΚΟΛΑΟΣ του  ΔΗΜΟΣΘΕΝΗ

7. ΜΑΡΓΕΛΗ ΜΑΡΙΑ του  ΣΠΥΡΙΔΩΝΟΣ

8. ΣΚΛΗΡΟΣ ΦΙΛΙΠΠΟΣ του ΔΗΜΟΣΘΕΝΗ  

Από τους Συμβούλους του συνδυασμού «ΣΥΓΧΡΟΝΗ ΛΕΥΚΑΔΑ» καταρτίζεται συνδυασμός  με την ονομασία «« ΣΥΓΧΡΟΝΗ ΛΕΥΚΑΔΑ»  στον οποίο θέτουν υποψηφιότητα οι κ.κ. 

1. ΛΥΓΔΑΣ ΣΠΥΡΙΔΩΝ του  ΓΕΩΡΓΙΟΥ

2. ΠΕΝΤΕΣΠΙΤΗΣ ΝΙΚΟΛΑΟΣ του ΣΠΥΡΟΓΙΑΝΝΗ
Από τους Συμβούλους του συνδυασμού « Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ» καταρτίζεται συνδυασμός  με την ονομασία «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ » στον οποίο θέτουν υποψηφιότητα οι κ.κ. 

1. ΘΕΡΜΟΣ ΕΥΑΓΓΕΛΟΣ του ΘΕΟΔΩΡΟΥ
2. ΣΕΡΒΟΣ ΚΩΝΣΤΑΝΤΙΝΟΣ του  ΑΠΟΣΤΟΛΟΥ 

Από τους Συμβούλους του συνδυασμού « ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» καταρτίζεται συνδυασμός  με την ονομασία «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ» στον οποίο θέτουν υποψηφιότητα οι κ.κ.                     

1. ΒΕΡΡΟΙΩΤΗΣ ΕΥΑΓΓΕΛΟΣ του ΠΑΝΤΕΛΕΗΜΟΝΟΣ

2. ΒΕΡΟΙΩΤΗΣ ΑΛΕΞΑΝΔΡΟΣ του ΧΡΗΣΤΟΥ

Στη συνέχεια οι δημοτικοί Σύμβουλοι της πλειοψηφίας θα λάβουν το ψηφοδέλτιο που συγκρότησε ο πλειοψηφών συνδυασμός και αντίστοιχα οι δημοτικοί σύμβουλοι της μειοψηφίας θα λάβουν το σύνολο των ψηφοδελτίων που κατήρτισαν οι συνδυασμοί της μειοψηφίας. 

Ο Πρόεδρος καλεί τους δημοτικούς συμβούλους της πλειοψηφίας να προβούν στην εκλογή των εκπροσώπων τους στη Γενική Συνέλευση της Π.Ε.Δ. Ι.Ν. με μυστική ψηφοφορία και παράλληλα κάλεσε τους δημοτικούς συμβούλους της μειοψηφίας να προβούν στην εκλογή των εκπροσώπων τους στη Γενική Συνέλευση της Π.Ε.Δ. Ι.Ν. με μυστική ψηφοφορία σε ξεχωριστή κάλπη από αυτή των εκπροσώπων της πλειοψηφίας.

 Ακολούθησε η διαδικασία εκλογής των εκπροσώπων στη Γενική Συνέλευση της Π.Ε.Δ. Ι.Ν.
Βρέθηκαν δεκατέσσερα (14) έγκυρα ψηφοδέλτια της πλειοψηφίας και έντεκα (11) της μειοψηφίας εκ των οποίων έξι (6) του συνδυασμού «ΣΥΓΧΡΟΝΗ ΛΕΥΚΑΔΑ», τρία (3) του συνδυασμού «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ και δύο (2) του συνδυασμού «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ».

Σύμφωνα με τα ανωτέρω οι έδρες της μειοψηφίας κατανέμονται ως ακολούθως:
Ο συνδυασμός «ΣΥΓΧΡΟΝΗ ΛΕΥΚΑΔΑ» δύο (2) έδρες
Ο συνδυασμός «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ», μία (1) έδρα
Ο Πρόεδρος ανακοινώνει  στο Δημοτικό Συμβούλιο τα αποτελέσματα της ψηφοφορίας,  τα οποία έχουν ως εξής: 
Από το συνδυασμό «Λευκάδα μπορείς»  έλαβαν:

1. ΑΡΜΑΤΑΣ ΓΕΡΑΣΙΜΟΣ του  ΧΡΗΣΤΟΥ, εννέα (9) ψήφους

2. ΚΑΡΑΓΙΑΝΝΗΣ ΑΘΑΝΑΣΙΟΣ του ΜΙΧΑΗΛ , εννέα (9) ψήφους
3. ΛΑΖΑΡΗΣ ΑΡΙΣΤΟΣ του ΜΑΡΙΟΥ, οκτώ (8) ψήφους

4. ΜΑΡΓΕΛΗ ΜΑΡΙΑ του  ΣΠΥΡΙΔΩΝΟΣ, οκτώ (8) ψήφους
Οι οποίοι εκλέγονται τακτικά μέλη

1. ΣΚΛΗΡΟΣ ΦΙΛΙΠΠΟΣ του ΔΗΜΟΣΘΕΝΗ, έξι (6) ψήφους, αναπληρωματικό μέλος και μετά από κλήρωση, αναπληρωματικοί οι εξής:

2. ΚΩΝΣΤΑΝΤΙΝΙΔΗ ΣΕΒΑΣΤΗ του  ΑΛΕΞΑΝΔΡΟΥ, πέντε (5) ψήφους 

3. ΛΑΖΑΡΗΣ ΝΙΚΟΛΑΟΣ του  ΔΗΜΟΣΘΕΝΗ, πέντε (5) ψήφους

4. ΒΕΡΓΙΝΗΣ ΣΠΥΡΙΔΩΝ του ΠΑΝΑΓΙΩΤΗ ΚΩΝΣΤΑΝΤΙΝΟΥ, πέντε (5) ψήφους

Από το συνδυασμό «ΣΥΓΧΡΟΝΗ ΛΕΥΚΑΔΑ»  έλαβαν:

1. ΛΥΓΔΑΣ ΣΠΥΡΙΔΩΝ του  ΓΕΩΡΓΙΟΥ, έξι (6) ψήφους

2. ΠΕΝΤΕΣΠΙΤΗΣ ΝΙΚΟΛΑΟΣ του ΣΠΥΡΟΓΙΑΝΝΗ, έξι (6) ψήφους
Οι οποίοι εκλέγονται τακτικά μέλη

Από το συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»  έλαβαν:

1. ΣΕΡΒΟΣ ΚΩΝΣΤΑΝΤΙΝΟΣ του  ΑΠΟΣΤΟΛΟΥ, τρεις (3) ψήφους, εκλέγεται τακτικό μέλος
2. ΘΕΡΜΟΣ ΕΥΑΓΓΕΛΟΣ του ΘΕΟΔΩΡΟΥ, δύο (2) ψήφους, εκλέγεται αναπληρωματικό μέλος

Από το συνδυασμό «ΛΑΪΚΗ ΣΥΣΠΕΙΡΩΣΗ ΛΕΥΚΑΔΑΣ»  έλαβαν:

1. ΒΕΡΟΙΩΤΗΣ ΑΛΕΞΑΝΔΡΟΣ του ΧΡΗΣΤΟΥ, μία (1) ψήφο, δεν εκλέγεται
2. ΒΕΡΡΟΙΩΤΗΣ ΕΥΑΓΓΕΛΟΣ του ΠΑΝΤΕΛΕΗΜΟΝΟΣ, δύο (2) ψήφους, δεν εκλέγεται
Αναπληρωματικά μέλη αποτελούν κατά σειρά, βάσει του αριθμού των σταυρών προτίμησης που έλαβαν οι υπόλοιποι υποψήφιοι δημοτικοί σύμβουλοι ανά παράταξη.

Μετά τα ανωτέρω οι εκλεγμένοι εκπρόσωποι του Δημοτικού Συμβουλίου Λευκάδας στη Γενική Συνέλευση της Περιφερειακής Ένωσης Δήμων Ιονίων Νήσων (Π.Ε.Δ. Ιονίων Νήσων) έχουν ως ακολούθως:

        ΤΑΚΤΙΚΟΙ

1. ΑΡΜΑΤΑΣ ΓΕΡΑΣΙΜΟΣ του  ΧΡΗΣΤΟΥ (από τον συνδυασμό «Λευκάδα μπορείς»)

2. ΚΑΡΑΓΙΑΝΝΗΣ ΑΘΑΝΑΣΙΟΣ του ΜΙΧΑΗΛ (από τον συνδυασμό «Λευκάδα μπορείς»)

3. ΛΑΖΑΡΗΣ ΑΡΙΣΤΟΣ του ΜΑΡΙΟΥ (από τον συνδυασμό «Λευκάδα μπορείς»)

4. ΜΑΡΓΕΛΗ ΜΑΡΙΑ του  ΣΠΥΡΙΔΩΝΟΣ (από τον συνδυασμό «Λευκάδα μπορείς»)

5. ΛΥΓΔΑΣ ΣΠΥΡΙΔΩΝ του  ΓΕΩΡΓΙΟΥ (από τον συνδυασμό «ΣΥΓΧΡΟΝΗ ΛΕΥΚΑΔΑ»)

6. ΠΕΝΤΕΣΠΙΤΗΣ ΝΙΚΟΛΑΟΣ του ΣΠΥΡΟΓΙΑΝΝΗ (από τον συνδυασμό «ΣΥΓΧΡΟΝΗ ΛΕΥΚΑΔΑ»)

7. ΣΕΡΒΟΣ ΚΩΝΣΤΑΝΤΙΝΟΣ του  ΑΠΟΣΤΟΛΟΥ (από τον συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»)

ΑΝΑΠΛΗΡΩΜΑΤΙΚΟΙ

1. ΣΚΛΗΡΟΣ ΦΙΛΙΠΠΟΣ του ΔΗΜΟΣΘΕΝΗ, (από τον συνδυασμό «Λευκάδα μπορείς»)

2. ΚΩΝΣΤΑΝΤΙΝΙΔΗ ΣΕΒΑΣΤΗ του  ΑΛΕΞΑΝΔΡΟΥ,(από τον συνδυασμό «Λευκάδα μπορείς»)

3. ΛΑΖΑΡΗΣ ΝΙΚΟΛΑΟΣ του  ΔΗΜΟΣΘΕΝΗ, (από τον συνδυασμό «Λευκάδα μπορείς»)

4. ΒΕΡΓΙΝΗΣ ΣΠΥΡΙΔΩΝ του ΠΑΝΑΓΙΩΤΗ ΚΩΝΣΤΑΝΤΙΝΟΥ, (από τον συνδυασμό «Λευκάδα μπορείς»)

5. ΘΕΡΜΟΣ ΕΥΑΓΓΕΛΟΣ του ΘΕΟΔΩΡΟΥ (από τον συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»)

Ο Δήμος Λευκάδας εκπροσωπείται στη Γενική Συνέλευση της Περιφερειακής Ένωσης Δήμων Ιονίων Νήσων (Π.Ε.Δ. Ιονίων Νήσων) από τα επτά (7) ανωτέρω τακτικά εκλεγμένα μέλη και τον Δήμαρχο Λευκάδας Δρ. ΞΕΝΟΦΩΝΤΑ Ν. ΒΕΡΓΙΝΗ.
Σύμφωνα με τις δ/ξεις της παρ. 3α του άρθρου 3 του ΠΔ 3/2024 επιπλέον των ανωτέρω μελών, τακτικά  μέλη της Γενικής Συνέλευσης της Π.Ε.Δ. Ι.Ν. είναι και όσοι έχουν εκλεγεί δημοτικοί σύμβουλοι και διετέλεσαν μέλη του διοικητικού συμβουλίου της Π.Ε.Δ. Ι.Ν.  κατά την προηγούμενη αυτοδιοικητική περίοδο, και συγκεκριμένα οι:

1.  ΧΑΡΑΛΑΜΠΟΣ ΚΑΛΟΣ του ΔΗΜΗΤΡΙΟΥ (από τον συνδυασμό «ΣΥΓΧΡΟΝΗ ΛΕΥΚΑΔΑ»)

2. ΔΡΑΚΟΝΤΑΕΙΔΗΣ ΚΩΝΣΤΑΝΤΙΝΟΣ του ΧΡΗΣΤΟΥ (από τον συνδυασμό «Όλοι για τη ΛΕΥΚΑΔΑ ΔΗΜΟΤΙΚΗ ΚΙΝΗΣΗ»)


Η θητεία των ανωτέρω εκπροσώπων διαρκεί όλη την δημοτική περίοδο και μέχρι την εκλογή  των νέων εκπροσώπων.

            Η απόφαση αυτή πήρε αρ. 12/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ
[image: image1.png]


[image: image2.png]| Y










4

